|  |  |  |
| --- | --- | --- |
| ***Képek*** | ***be*** | ***zárva*** |

**A Károli Gáspár Református Egyetem Tanítóképző Főiskolai Kar Művészeti, Testnevelési és Életviteli Tanszéke fotópályázatot hirdet *Képek-be-zárva* címmel.**

A pályázat célja a jelen válságos helyzetben a hétköznapjaink szebb, emberibb oldalának bemutatása. Irányítsuk figyelmünket a körülöttünk lévő apró csodákra, vegyük észre, hogy a világunk több annál, mint ami hangosan és zajosan körülölel, lehúz. A kritikus körülmények ellenére a hit és reménység felmutatására hívjuk alkotókedvű hallgatóinkat.

A címhez kapcsolódóan a következő témák feldolgozását javasoljuk:

1. Életképek – keretek között kitekintve
2. Épített tereink nélkülünk
3. Fények – árnyak – hangulatok
4. Rejtett csodák (makrofotó)

**A pályázaton részt vehetnek a Kar nappali és levelező munkarendben tanuló hallgatói** témánként 1-1, tehát összesen 4 különböző témához kapcsolódó alkotással.

**A benyújtandó pályamű előírásai:**

* A fotók készülhetnek digitális vagy analóg eszközzel, de a beküldés csak digitális formátumban lehetséges.
* Méret: min. 20 x 30 cm; 300 Dpi (2362 x 3543 px)
* Fájltípus/kiterjesztés: RAW; TIFF; JPEG
* A pályázat anyagát képező fotókat és a kitöltött pályázati adatlapot (kepekbezarva\_adatlap.xlsx) az elektronikus levél mellékleteként csatolva várjuk a megadott címre.

A képfájlokat a következő módon kérjük elnevezni:

alkotó monogramja(kötőjel)NEPTUN-kód(kötőjel)téma sorszáma(pont)fájlkiterjesztés

Például: SzV-XY1X2Y-1.jpg *vagy* szv-xy1x2y-1.jpg (ékezetes karakterek, kis- és nagybetűk tetszőleges használata megengedett)

**A beküldés határideje:** 2021. május 24.

**A pályaműveket a következő címre kérjük beküldeni:** tfk.fotopalyazat@kre.hu

A beérkezett és a zsűri által kiválasztott alkotásokból kiállítást rendezünk, és a legsikeresebb alkotásokat jutalmazzuk. Eredményhirdetés és díjátadó: a *Képek-be-zárva* kiállítás megnyitója alkalmával.